alexandrainst/scandi-wiki huggingface dataset:
Geoff Downes

Geoffrey «Geoff» Downes, (født 25. august 1952 i Stockport, Cheshire) er  keyboardist i progressiv rock-bandene Asia og Yes. Han er også kjent for sin deltakelse i The Buggles sammen med Trevor Horn, og han har gitt ut flere soloalbum.

Karriere

Buggles og Yes 
Downes startet sin karriere i new wave-bandet The Buggles, som han startet sammen med Trevor Horn i 1977. Duoen fikk i 1979 en hit med singelen «Video Killed the Radio Star». Musikkvideoen til låten ble den aller første videoen som ble vist på MTV da TV-kanalen startet sine sendinger. I 1980 ble de medlemmer av progrockgruppen Yes, hvor Downes erstattet Rick Wakeman på keyboard. Han var med på albumet Drama og den etterfølgende turneen.

Asia og solokarriere 
Da Yes i 1981 ble oppløst, startet Downes og gitaristen Steve Howe fra Yes sammen med Carl Palmer fra Emerson, Lake & Palmer og John Wetton fra King Crimson supergruppen Asia. Gruppen hadde en del hits i tidlig på 1980-tallet, blant annet «Heat of the Moment» fra debutalbumet Asia.

Parallelt med Asia har Downes også spilt inn en rekke soloalbum og arbeidet med andre musikere, som John Wetton og Glenn Hughes. Han har også produsert album fra blant annet Mike Oldfield, Thompson Twins og GTR.

Gjenforening av Asia 
Mens øvrige medlemmer har kommet og gått, fortsatte Downes å drive bandet og var en periode det eneste av det originale medlemmene, fram til gjenforeningen av originalbesetningen i 2006. Han var med på gjenforeningsturneen og albumet Phoenix som ble utgitt i 2008 og på oppfølgeren Omega som kom i 2010.

Tilbake i Yes 
Downes ble på våren 2011 igjen medlem av Yes, og denne gangen erstattet han Oliver Wakeman. Yes ga ut et nytt album, Fly from Here, sommeren 2011 og Downes bidrar på det nye albumet som keyboardist og låtskriver. Bandet var i 2011 også på turné i Nord-Amerika og Europa.. I juni 2014 ga Yes ut albumet Heaven & Earth, hvor Downes igjen bidrar med keyboard og som låtskriver.

Diskografi

Som soloartist 
 1987 The Light Program
 1992 Vox Humana
 1998 Evolution
 2000 The World Service
 2003 Shadows and Reflections (live)
 2003 The Collection
 2010 Electronica

Med The Buggles 
 1979 The Age of Plastic
 1981 Adventures in Modern Recording

Med Yes 
 1980 Drama
 2005 The Word Is Live (konsertopptak fra 1980)
 2011 Fly from Here
 2014 Heaven & Earth

Med Asia 
Se Asias diskografi

Med Trapeze 
 1993 Welcome to the Real World

Med Glenn Hughes 
 1998 The Work Tapes

Med John Wetton 
 2002 Wetton / Downes
 2005 Icon 
 2006 Icon Acoustic TV Broadcast 
 2006 Icon Live – Never in a Million Years 
 2006 Icon II: Rubicon 
 2009 Icon 3 
 2012 Heat of the Rising Sun

Med Chris Braide 
 2012 Pictures of You

Referanser

Eksterne lenker 
 
 
 
 

Engelske keyboardister
Rockemusikere
Yes-medlemmer
Personer fra Stockport
Bøler skole

Bøler skole er en barne- og ungdomsskole på Bøler i Bydel Østensjø i Oslo. Skolen har ca. 800 elever, og ledes av rektor Britt Bøymo. Skolen fikk sin første bygning i 1957. Bøler skole var opprinnelig ment å skulle huse tre klasser på hvert trinn (1.-7.), men allerede under utbyggingen ble dette oppjustert til seks klasser på hvert trinn. Den planlagte kapasiteten på 1200 elever ble imidlertid snart sprengt. I 1962, året før Nøklevann skole ble tatt i bruk, startet det opp 10 skoleklasser med cirka 300 elever bare i første klasse. Tre av disse klassene ble flyttet over til Nøklevann høsten 1963. I 1967 hadde skolen 1368 elever.

Skolen har tre skolegårder, hvorav den første ble omtalt som småskolen, og de øvrige to som storskolen.

De store elevkullene begynte imidlertid raskt å avta, og fra 1973 ble skolen omdannet til både barne- og ungdomsskole, mens tidligere Bøler ungdomsskole ble omgjort til gymnas under navnet Ulsrud videregående skole. I 1978 ble skolen besøkt på 17. mai av den danske statsministeren Anker Jørgensen, som senere uttalte at besøket var noe han aldri kom til å glemme.

Skolekorps og -kor 

Bøler skole fikk guttemusikkorps i 1960, og jentekorps i 1962. Begge korpsene fikk mange medlemmer i 1960-årene, men da barnekullene avtok, ble de to korpsene slått sammen til ett. Noe senere ble de også slått sammen med Nøklevann skolekorps, slik at de tre korpsene nå lever videre som Bøler og Nøklevann Musikkorps.

Skolen har dessuten et skolekor Bøler skolekor (stiftet i 1973), samt «foreldrekoret» Parenti Vocalis (stiftet i 1983).

Skolens maskot 
Bøler skoles maskot er et ekorn, og skolen har også en ekorn-skulptur plassert i skolegården. Denne er laget av billedhuggeren Eilif Mikkelsen.

Skolens rektorer  
 Einar Øvergaard (overlærer)
 Ruth Holth
 Anne-Lise Gjerde
 Morten Sesseng
 Britt Bøymo

Referanser

Eksterne lenker 
 
 Data og statistikk - MinOsloskole, Oslo kommune. Besøkt 5. februar 2018.
 Skolens hjemmeside

Barne- og ungdomsskoler i Oslo
Bøler
Utdanningsinstitusjoner etablert i 1957
Skoler i bydel Østensjø
Bare skyer beveger stjernene

Bare skyer beveger stjernene er en norsk drama- og familiefilm fra 1998 regissert av Torun Lian. Hovedrollene spilles av Thea Sofie Rusten, Jan Tore Kristoffersen, Andrine Sæther, Anneke von der Lippe og Jørgen Langhelle.

Handling 
Elleve år gamle Marias lillebror er død av kreft. I den store sorgen forsvinner moren i seg selv, og faren prøver å holde familien sammen. Maria reiser til besteforeldrene i Bergen, og der treffer hun Jakob som er på samme alder. Maria må samtidig takle sine egne vonde følelser rundt brorens død. Etterhvert får hun en mulighet til å se forandringene i livet sitt på en avstand. Sammen med Jakob funderer hun over viktige spørsmål om meningen med liv og død. Ved hjelp av ham finner hun tilbake til moren og livet.

Om filmen 
Filmen fikk svært gode skussmål hos kritikerne da den kom. Dagbladet gav den terningkast 5.

Priser 
Filmen vant en Amanda for beste norske film og ble nominert tre andre kategorier. 

I 1999 vant den en Crystal Bear ved Filmfestivalen i Berlin. I tillegg til dette vant den 9 andre priser på forskjellige filmfestivaler rundt om i verden, blant annet hovedprisen ved Den nordiske filmfestivalen.

I rollene 
 Thea Sofie Rusten ...  Maria 
 Jan Tore Kristoffersen ...  Jakob 
 Anneke von der Lippe ...  Mor 
 Eindride Eidsvold ...  Onkel
 Bjørn Jenseg ... Bestefar
 Jørgen Langhelle ...  Far
 Max Moland   
 Andrine Sæther ...  Tante
 Kari Simonsen ...  Bestemor
 Helge Jordal 
 Arne Slørdahl ... Presten

Referanser

Eksterne lenker 
 

Norske dramafilmer
Norske familiefilmer
Filmer fra 1998
Norske filmer fra 1990-årene
Amanda for beste norske film
Norskspråklige filmer
Rade Prica

Rade Stanislav Prica (uttales: Pritsa), (født 30. juni 1980 i Ljungby) er en svensk tidligere fotballspiller.

Klubbfotball

Ljungby 
Med serbisk far og kroatisk mor begynte Prica sin fotballkarriere som ungdomsspiller for Ljungby før han gikk videre til førstelaget med 37 kamper og 14 mål i løpet av tre sesonger.

Helsingborgs IF 
Prica signerte så for Helsingborgs IF i 1998, og spilte for dem i fem sesonger, der han spilte 73 kamper og skårte 27 mål.

Hansa Rostock 
Prica signerte så for det tyske laget Hansa Rostock. Han spilte 113 seriekamper og skårte 20 seriemål på de fire sesongene han var i klubben.

Aalborg BK 
Prica signerte for Aalborg BK i 2006 etter å ha blitt gått gratis fra Hansa Rostock. I sesongen 2006–07 ble han toppskårer i dansk superliga med 19 mål. I Aalborg ble Prica trent av den svenske treneren Erik Hamrén.
Under AaBs UEFA Cup-kamper i  2007 gjorde den velkjente speideren Simon Prince noen undersøkelser rettet mot Prica . På en kamp på White Hart Lane noterte Prince seg talentet til Prica og sa: «Aalborg put on a strong performance that night, but there was one lad who stood out»,«He was outstanding». Neste dag fortalte Prince om Prica til to andre speidere.

Sunderland 
Sunderland signerte Prica 23. januar 2008 for en overgangssum på over £2 millioner, og signerte en tre og en halvårskontrakt med ham. Han skårte på sin debut for Sunderland i en kamp mot Birmingham City 29. januar 2008, men ble fradømt en skåring i andre omgang da dommeren Mark Halsey dømte hands. Prica endte sin første sesong hos «The Black Cats» med kun én scoring.

Sommeren 2008 ble Prica trukket fram i media ifm en mulig overgang til Brann. Andre klubber, som Viking FK og Aalborg BK, var også interessert i svenskens tjenester.

Rosenborg 
Vinteren 2009 ble igjen Prica koblet til en norsk klubb, denne gangen til Rosenborg. 
9. mars 2009 bekreftet så RBK at Prica var signert, og hadde fått en kontrakt som binder ham til Lerkendal ut 2012, men som også innebærer en kraftig nedgang i lønning for svensken. Overgangssummen ble på noe under ti millioner kroner, der noe betales med en gang, og noe etter et visst antall kamper er spilt. Prica fikk med dette et gjensyn med sin gamle trener fra Aalborg Erik Hamrén.

Prica ble toppscorer i Tippeligaen med 17 mål i sin første sesong (2009) i Rosenborg.

Prica signerte ikke ny kontrakt med Rosenborg etter 2012-sesongen. Men i januar 2013 signerte han for den israelske klubben Maccabi Tel Aviv.

Landslagsspill 
Prica fikk sin landslagsdebut i februar 2001 da han kom inn som en innbytter i en kamp mot  og erstattet Martin Åslund.

Referanser

Eksterne lenker 
 
 Spillerprofil på RBK.no
  Rade Prica's safc profile
  Swedish national team profile

Svenske fotballspillere
Toppscorere i Eliteserien i fotball for menn
Fotballspillere for Helsingborgs IF
Fotballspillere for FC Hansa Rostock
Fotballspillere for Aalborg BK
Fotballspillere for Sunderland AFC
Fotballspillere for Rosenborg BK
Vinnere av Kniksenprisen
Personer fra Ljungby kommun
Utenlandske fotballspillere i Norge
Fødsler i 1980
Bønnevikke

Bønnevikke (Vicia faba) vitenskapelig, også kjent under navnene hestebønne, åkerbønne, bondebønne, fababønne, favabønne, er en ettårig art i erteblomstfamilien. Blomsten er hvit og vanligvis fra 40 til cirka 90 cm høy. Planten inneholder rundt 32% proteiner, noe som gjør den godt egnet til dyrefôr. Utover 2000-tallet har det vært en økende interesse for dyrking av denne planten i Norge.
 
Fababønner brukes, sammen med kikerter, til å lage falafel, som er en populær form for hurtigmat  i Midtøsten. De kan også brukes til å lage grøt og brød, mens stekte fababønner blir brukt som snacks.

Referanser

Erteblomstfamilien
Mitt hemmelige tenåringsliv

Mitt hemmelige tenåringsliv (orig: The Secret Life of the American Teenager) er en amerikansk dramaserie for ungdom som gikk på ABC fra 2008 til 2013. Serien fokuserer på Amy Juergens og hennes ikke planlagte svangerskap med Ricky Underwood.

Popularitet 
The Secret Life of the American Teenager hadde de høyeste seertallene noensinne for en premiere på et originalt ABC Family-program. «Secret Life» hadde 2,82 millioner seere. Premieren er bare slått av den siste episoden i den første sesongen av Kyle XY .

Roller
Shailene Woodley - Amy Juergens
India Eisley - Ashley Juergens
Mark Derwin - George Juergens
Molly Ringwald - Anne Juergens 
Daren Kagasoff - Richard "Ricky" Underwood
Ken Baumann - Benjamin "Ben" Boykewich
Francia Raisa - Adrian Lee Enriquez

Episodeoversikt

Referanser

Eksterne lenker 

Dramaserier fra USA
Ungdomsserier fra USA
TV-serier fra 2000-årene, fra USA
TV-serier fra 2010-årene, fra USA
Espen Andersen (kombinertløper)

Espen Andersen (født 12. juli 1961 i Oslo) er en tidligere norsk kombinertløper. Han har to gull og en sølv fra VM i 3x10 km lag (gull 1984, og sølv fra 1982, 1985 og 1987. Andersens eneste seier i verdenscupen kom i Holmenkollen 1984. Hans styrke var i hoppbakken, og han er storebror til kombinertløperen Geir Andersen.

Verdenscupseire

Referanser

Eksterne lenker 
 
 Holmenkollen medaljevinnere siden 1892

Norske kombinertløpere
Deltakere under Ski-VM 1982
Deltakere for Norge under Vinter-OL 1984
Kombinertløpere under Vinter-OL 1984
Deltakere under Ski-VM 1985
Deltakere under Ski-VM 1987
Personer fra Oslo
Kongepokalvinnere i skiidrett
Fødsler i 1961
Hjalmar Bergman

Hjalmar Bergman (født 19. september 1883, død 1. januar 1931) var forfatter fra Sverige. Han bodde både i Firenze i Italia, og i Berlin i Tyskland der han døde av en overdose morfin og for mye alkohol.

Han debuterte som forfatter i 1905 med boken Maria, Jesu mor som ikke ble noe stort gjennombrudd. Han giftet seg i 1908, og to år senere fikk han et lite gjennombrudd med romanen Hans nåds testamente som kom ut i 1910. På 1920-tallet ble han kjent som en av Sveriges største epikere, med romanene Markurells i Wadköping og Chefen fru Ingeborg som i dag regnes som klassikere.

Bibliografi 
Sammenstilt etter Johannes Edfelts utgave av Hjalmar Bergmans samlede skrifter i årene 1949-1958. Sifrene innen parentes angir antall noveller, dramaer, o.s.v.

Romaner 
 Solivro; 1906
 Blå Blommor; 1907
 Savonarola; 1909, revidert versjon 1928
 Hans nåds testamente; 1910
 Vi Bookar, Krokar och Rothar; 1912
 Loewenhistorier; 1913
 Komedier i Bergslagen I-III; 1914-1916
 I:Två släkter, 1914
 II:Dansen på Frötjärn, 1915
 III:Knutsmässo marknad; 1916
 Falska papper (føljetong i Bonniers Månedshefter); 1915
 Mor i Sutre; 1917
 En döds memoarer; 1918
 Markurells i Wadköping; 1919
 Herr von Hancken; 1920
 Farmor och Vår Herre; 1921
 Eros' Begravning; 1922
 Jag, Ljung och Medardus; 1923
 Chefen fru Ingeborg; 1924
 Flickan i frack; 1925
 Jonas och Helen; 1926
 Kerrmans i Paradiset; 1927
 Lotten Brenners ferier; 1928
 Clownen Jac; 1930

Noveller 
 Amourer; (7) 1910
 Noveller; (41) 1913-1920, bl.a. publisert i Hvar 8 Dag og Bonniers Månadshäften
 Herr Markurells död; publisert i Vintergatan 1922
 Loewennoveller (4); 1915-1926
 Noveller; (43) 1921-1930
 Den andre; 1928
 Kärlek genom ett fönster; (13), 1929

Dramatikk 
 Maria, Jesu moder; läsdrama, 1905
 Eva; 1908
 Vävaren i Bagdad, 1920-tallet
 Falska papper, 1916
 Ett experiment; 1917
 Friarna på Rockesnäs; 1918
 Lodolezzi sjunger; 1918
 Sagan; 1919
 Spelhuset; slutten av 1910-tallet
 Skandalskrivaren; 1919
 Swedenhielms; 1923
 Dollar; 1926
 Döden som läromästare; 1926
 Patrasket; 1928
 Markurells i Wadköping; sceneversjon 1929
 Snödropparna
 Parisina
 Lönngången
 Fusk
 Porten
 Marionettspel; (3)
 Radiodramatik; (7)
 Ett proverb – B.B.-novellen
 Ett festspel
 Filmnoveller (11)

Barn og ungdom 
 Junker Erik; 1908
 Nya sagor (14); 1924
 Sagor (36); 1909-1927

Øvrige verk 
Et bind av den Edfeltske utgaven er tilegnet til Kåserier och kritiker. Her inngår bl.a. det kjente kåseriet Örebrobekanta och bekanta örebroare, først publisert i Svenska Turistföreningens årsskrift i 1930. Videre inngår et essay om Pavinnen Johanna, først trykt i Vi och vårt i 1910. Til slutt skal nevnes essayet Försök till förvar för villa, trykt i Risebergaboken i 1931.

Et annet bind er tilegnet til Skisser och berättelser 1905-1912. Her inngår ulike kortere verk og noveller som ble publisert i tidsskrifter og julepublikasjoner.

Referanser

Eksterne lenker 
 
 

Svenskspråklige forfattere
Svenske forfattere
Svenske novellister
Personer fra Örebro
Espen Andersen (forsker)

Espen Andersen (født 26. mars 1961 i Trondheim) er en norsk forsker og blogger innen fagområdene strategi og informasjonsteknologi. Han er ansatt som førsteamanuensis ved Institutt for strategi og logistikk ved Handelshøyskolen BI i Oslo, der han foreleser om strategi, IT-ledelse, elektronisk forretningsdrift og elektroniske læremidler.  

Espen Andersen er utdannet Doctor of Business Administration fra Harvard Business School i USA. Han var frem til 2009 europeisk forskningsleder i nGenera Corporation og har gjennomført internasjonale forskningsprosjekter om mobile tjenester, elektronisk handel, kunnskapsledelse, læringsteknologi, teknologi- og forretningsstrategi, og samspillet mellom teknologi- og forretningsledere. Han er også aktiv som foredragsholder, skribent og rådgiver i spørsmål om teknologi og forretningsdrift.

Referanser

Eksterne lenker 

 Espen Andersen hjemmeside
 Faglig hjemmeside hos Handelshøyskolen BI
 Tversover, norskspråklig blogg
 Applied Abstractions, engelskspråklig blogg

Alumni fra Harvard Business School
Nordmenn i databransjen
Norske siviløkonomer fra BI
Førsteamanuenser ved Handelshøyskolen BI
Personer fra Trondheim kommune
Fødsler i 1961
Norske forskere i strategi-, organisasjons- og ledelsesfag
Mark Derwin

Mark Derwin (født 28. oktober 1960 i Park Forest i Illinois) er en amerikansk skuespiller.

Derwin er best kjent for flere høyprofilerte roller på dagtid såpeoperaer, og i to sesonger spilte han Bonnie Hunts ektefelle i Livet med Bonnie.

Biografi 
Derwin deltok State University of New York, eller Suny, i Cobleskill, men ble kastet ut etter ett semester. Han arbeidet en kort stund for IBM og hadde en rekke ulike jobber før han flyttet til Los Angeles.

Referanser

Eksterne lenker 
 

Skuespillere fra USA
Personer fra Cook County i Illinois
Personer fra Will County i Illinois
So You Think You Can Dance (sesong 1)

So You Think You Can Dance, forkortet SYTYCD, er en amerikansk talentkonkurranse. I USA sendes programmet på TV-kanalen Fox, mens det i Norge blir sendt på TVNorge. Sesong en hadde premiere i USA 20. juli 2005. Vinneren av sesong 1 ble Nick Lazzarini, der han slo Melody Lacayanga, Jamile McGee og Ashlé Dawson i finalen.

Personell
Programleder: Lauren Sánchez
Fast dommer: Nigel Lythgoe
Gjestedommere:
Mary Murphy
Dan Karaty
Mia Michaels
Brian Friedman

Audition
De som gikk videre fra audition gikk til Hollywood-uken, der dommerne valgte topp 16. Auditionrunden for sesong 1 ble holdt i disse byene:
Chicago, Illinois
New York City, New York
Los Angeles, California

Topp 16

Kvinner

Menn

Resultatene
<center>

{|class="wikitable"
|-align="center" bgcolor="lightgrey"
|Deltager
|Topp 16
|Topp 14
|Topp 12
|Topp 10
|Topp 8
|Topp 6
|Topp 4
|-
|bgcolor="cyan"|Nick Lazzarini
|
|bgcolor="orange"|Nds 3
|
|
|
|
|bgcolor="gold"|Vinner
|-
|bgcolor="pink"|Melody Lacayanga
|
|bgcolor="orange"|Nds 3
|bgcolor="crimson"|Nds 2
|bgcolor="crimson"|Nds 2
|
|
|bgcolor="silver"|2.-plass
|-
|bgcolor="cyan"|Jamile McGee
|
|bgcolor="orange"|Nds 3
|
|bgcolor="crimson"|Nds 2
|bgcolor="crimson"|Nds 2
|
|bgcolor="lightblue"|3.-plass
|-
|bgcolor="pink"|Ashlé Dawson
|
|
|
|
|bgcolor="crimson"|Nds 2
|
|bgcolor="palegoldenrod"|4.-plass
|-
|bgcolor="cyan"|Blake McGrath
|
|
|
|
|
|rowspan="2" bgcolor="red"|Utstemt
|bgcolor="666666"|
|-
|bgcolor="pink"|Kamilah Barrett
|
|
|
|
|
|bgcolor="666666"|
|-
|bgcolor="cyan"|Artem Chigvinsev
|bgcolor="orange"|Nds 3
|
|
|
|rowspan="2" bgcolor="red"|Utstemt
|colspan="2" bgcolor="666666"|
|-
|bgcolor="pink"|Melissa Vella
|
|
|
|
|colspan="2" bgcolor="666666"|
|-
|bgcolor="cyan"|Ryan Conferido
|
|
|bgcolor="crimson"|Nds 2
|rowspan="2" bgcolor="red"|Utstemt
|colspan="3" bgcolor="666666"|
|-
|bgcolor="pink"|Destini Rogers
|
|
|
|colspan="3" bgcolor="666666"|
|-
|bgcolor="cyan"|Allan Frias
|bgcolor="orange"|Nds 3
|
|rowspan="2" bgcolor="red"|Utstemt
|colspan="4" bgcolor="666666"|
|-
|bgcolor="pink"|Snejana «Snow» Urbin
|bgcolor="orange"|Nds 3
|bgcolor="orange"|Nds 3
|colspan="4" bgcolor="666666"|
|-
|bgcolor="cyan"|Craig DeRosa
|
|rowspan="2" bgcolor="red"|Utstemt
|colspan="5" bgcolor="666666"|
|-
|bgcolor="pink"|Michelle Brooke
|bgcolor="orange"|Nds 3
|colspan="5" bgcolor="666666"|
|-
|bgcolor="cyan"|Jonathan «Jonnis» Tannis
|rowspan="2" bgcolor="red"|Utstemt
|colspan="6" bgcolor="666666"|
|-
|bgcolor="pink"|Sandra Colton
|colspan="6" bgcolor="666666"|
|}
</center>
Dommernes favorittnumreFet skrift''' = finalist

Priser

Teen Choice-priser

Eksterne lenker
 

So You Think You Can Dance
Turis Fratyr

Turis Fratyr er Equilibriums debutalbum. Det ble lansert 14. februar 2005.

Sporliste

 «Turis Fratyr»
 «Wingthors Hammer»
 «Unter der Eiche»
 «Der Sturm»
 «Widars Hallen» 
 «Met»
 «Heimdalls Ruf» 
 «Die Prophezeiung»
 «Nordheim»
 «Im Fackelschein» 
 «Toten Heldensagen» 
 «Wald der Freiheit» 
 «Shingo Murata»

Medlemmer
Helge Stang – Vokal
René Berthiaume – Gitar
Andreas Völkl – Gitar
Sandra Völkl – Bassgitar
Julius Koblitzek – Trommer

Debutalbum fra 2005
Black metal-album
Tyske musikkalbum
Stratiotes

Stratiotes acorides
 Stratiotes alismoides
 vannaloe/krepseklo
 Stratiotes nymphoides

Stratiotes er en gruppe planter i froskebittfamilien.
De vokser i ferskvann.
Karakteristisk for slekten er at plantene stiger opp til overflaten i blomstringstiden.
Arten vannaloe, også kjent som krepseklo, hører hjemme i Europa og Nordvest-Asia.

Bladene er taggete og veldig skjøre. De knekker fort hvis man tar i dem.
Plantene ser ut til å trives i kalkholdig vann, og det er foreslått at det skiftende nivået av kalsiumkarbonat i bladene kan forklare den flytende og dykkende adferden.
Den sjeldne øyenstikkeren Aeshna isosceles er avhengig av vannaloe som føde til de mindre insektene som den jakter på.
Vannaloe er en populær akvarie- og damplante.

Eksterne lenker 
 
  The Geological History of the Genus Stratiotes: an Account of the Evolutionary Changes which have occurred within the Genus during Tertiary and Quaternary Times - utdrag

Froskebittfamilien
Planter formelt beskrevet i 1753
Planter formelt beskrevet av Carl von Linné
Vannaloe

Vannaloe eller krepseklo er en art i gruppen Stratiotes.
Tross populærnavnet er planten ikke i familie med Aloe.

Bladene er taggete og står i rosett. 

Om sommeren flyter planten med bladene rett over vannflaten, og danner hvite blomster.
Om høsten dekkes de med et slimete sekret (kalsiumkarbonat) og hele planten synker til bunnen for å komme opp igjen om våren.
Man har funnet fossiler av denne planten.

Vannaloe er en populær akvarie- og damplante.
Planten har rykte på seg for å kunne brukes i behandling av sår, spesielt sår fra jerngjenstander. Den brukes utvortes. Det har også blitt sagt at planten har blitt benyttet til behandling av erysipelas og forslåtte nyrer.

Eksterne lenker 
 

Froskebittfamilien
Flyteplanter
Hvite blomster
Planter formelt beskrevet i 1753
Planter formelt beskrevet av Carl von Linné
Extra (Coop)

Extra (stilisert som EXTRA, tidligere Coop extra) er en av butikkjedene eid av samvirkeforetaket Coop Norge, og er Coops første felles nordiske kjede. Den første butikken ble åpnet 15. september 2006 i Halden. Extra ledes av kjededirektør Daniel Kyrre Pedersen.

Konseptet er et supermarked med ferskvarer og faghandelvarer. Extra hadde 535 butikker i Norge, i følge Coop Norge Årsrapport 2021. Kjeden har sitt eget lavpris-merke, som alltid er det billigste alternativet i sortimentet, kalt Xtra. Den 19. juni 2008 ble kjeden svanemerket.

I 2014 hadde Extra en nettoomsetning på 9,7 milliarder kroner. Kjeden vokste totalt med over 104 prosent i 2014. Omsetningen økte til 34 milliarder kroner fordelt på totalt 535 butikker i 2021. I oktober 2015 byttet Coop Extra navn til EXTRA.
De fleste av butikkene har lange åpningstider, og mange av butikkene holder åpent fra 07:00–23:00 – seks dager i uken. Noen av butikkene har også søndagsåpent.

Logovariant

Referanser

Eksterne lenker 
 

Coop
Norske detaljistselskaper
Dagligvarekjeder
Selskaper etablert i 2006
Multirollefly

Multirollefly  (eller flerbruksfly)  er et militært fly som er konstruert for å kunne utføre to eller flere av de oppgaver som  et konvensjonelt fly – jagerfly, bombefly, overvåkingsfly, angrepsfly – utfører.

Begrepets opprinnelse
Multi-Role Combat Aircraft var et multinasjonalt europeisk prosjekt 1968 som førte til konstruksjonen av  Panavia Tornado jagerflyet. I løpet av utviklingsperioden ble prosjektet også tidvis kalt Multi-Role Aircraft (MRA).
I Norge er begrepet «multirollefly» blitt aktualisert og brukes ofte, både av fagmilitære og andre i forbindelse med anskaffelse av nye fly til Luftforsvaret som erstatning for F-16, hvor såvel Joint Strike Fighter som JAS Gripen er begge multirollefly.

Eksempler på multirolle-fly
Listen under er eksempler på multirolle kampfly. 

Jagerfly
Bombefly
Angrepsfly